రఘురామ కృష్ణ రాజు

కనుమూరు రఘురామకృష్ణ రాజు (జననం 14 మే 1962) ఒక భారతీయ పారిశ్రామికవేత్త, రాజకీయ నాయకుడు. ఈయన ప్రస్తుతం ఆంధ్రప్రదేశ్ శాసనసభకు 23వ ఉప సభాపతిగా బాధ్యతలు నిర్వర్తిస్తున్నారు. ఆయన ఉండి నియోజకవర్గం నుండి శాసనసభ సభ్యుడిగా (MLA) ఎన్నికయ్యారు.

గతంలో ఆయన 17వ లోకసభలో నర్సాపురం నియోజకవర్గం నుండి పార్లమెంటు సభ్యుడిగా (MP) ప్రాతినిధ్యం వహించారు. ప్రస్తుతం ఆయన తెలుగుదేశం పార్టీలో కొనసాగుతున్నారు.

 ప్రారంభ జీవితం 
రఘురామకృష్ణ రాజు మే 14, 1962 న ఆంధ్రప్రదేశ్ లోని విజయవాడలో కనుమురు వెంకట సత్య సూర్యనారాయణ రాజు, అన్నపూర్ణ దంపతులకు జన్మించారు. విశాఖపట్నంలో ఆంధ్ర విశ్వవిద్యాలయంలో మాస్టర్ ఆఫ్ ఫార్మసీ చదివాడు.  రాజు 1980 లో రమాదేవిని వివాహం చేసుకున్నాడు. ఈ దంపతులకు ఒక కుమారుడు, కుమార్తె ఉన్నారు. 

 రాజకీయ జీవితం 
రఘురామకృష్ణ రాజు వైయస్ఆర్ కాంగ్రెస్ పార్టీ (వైయస్ఆర్సిపి) రాజకీయ నాయకుడు. 2014 లోక్‌సభ ఎన్నికలకు పార్టీ నామినేషన్‌ను దక్కించుకోలేక 2014 లో పార్టీ నుంచి తప్పుకుని భారతీయ జనతా పార్టీ (బిజెపి) లో చేరారు. 2018 లో బిజెపిని విడిచిపెట్టి, తెలుగు దేశం పార్టీ (టిడిపి) లో చేరారు. అనంతరం 2019 మార్చిలో వైఎస్‌ఆర్‌సిపిలో తిరిగి చేరారు. 

ఆయన 2019 ఎన్నికల్లో నరసాపురం లోక్‌సభ నియోజకవర్గం నుంచి వైఎస్‌ఆర్‌సిపి అభ్యర్థిగా పోటీ చేశారు. టిడిపికి చెందిన వేటుకూరి వెంకట శివరామరాజు  కంటే 31,909 ఓట్ల తేడాతో 38.11% ఓట్లు సాధించి ఎన్నికల్లో విజయం సాధించారు. 

రఘురామ కృష్ణంరాజు 2024లో జరిగిన ఆంధ్రప్రదేశ్ శాసనససభ ఎన్నికలలో ఉండి నియోజకవర్గం నుండి టీడీపీ అభ్యర్థిగా పోటీ చేసి తన సమీప వైఎస్‌ఆర్‌సీపీ అభ్యర్థి పీ.వీ.ఎల్. నరసింహరాజుపై  56,421 ఓట్ల మెజార్టీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన నవంబర్ 14న ఆంధ్రప్రదేశ్ శాసనసభ డిప్యూటీ స్పీకర్‌గా ఏకగ్రీవంగా ఎన్నికయ్యాడు.

 మూలాలు 

వర్గం:1962 జననాలు
వర్గం:జీవిస్తున్న ప్రజలు
వర్గం:17వ లోక్‌సభ సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:విజయవాడ వ్యక్తులు
వర్గం:తెలుగుదేశం పార్టీ రాజకీయ నాయకులు